רנדי ויליאמס

בול שהנפיקה נסיכות [[אום אל-קיוין ב-1972 לציון ניצחונו של ויליאמס באולימפיאדת מינכן - אחד מסדרה של 5 בולים]]
רנדי לוול ויליאמס (באנגלית: Randy Lavelle Williams; נולד 23 באוגוסט 1953) הוא אתלט עבר אמריקאי, אלוף אולימפי (מינכן 1972) וסגן אלוף אולימפי (מונטריאול 1976) בקפיצה לרוחק.

== ביוגרפיה ==
ויליאמס נולד וגדל בפרזנו שבקליפורניה. למד בנעוריו בבית הספר התיכון "אדיסון" בעיר הולדתו . לאחר סיום התיכון למד באוניברסיטת דרום קליפורניה. עם סיום לימודיו התגייס לחיל הנחתים של ארצות הברית. במקביל לפעילותו הספורטיבית עסק באימון תלמידי תיכון.

ב-1987 פרש ויליאמס מספורט תחרותי והחל לעבוד ככבאי וב-2009 פרש לגמלאות.

== קריירה ספורטיבית ==
===1972===
====אלוף אולימפי====
במבחנים האמריקאים לאולימפיאדת מינכן שנערכו ביוג'ין, אורגון בתחילת יולי 1972 זכה במדליית כסף בקפיצה לרוחק בתוצאה של 8.02 מטר, אחרי ארני רובינסון (8.04 מטר) ולפני פרסטון קרינגטון (8.02 מטר). במשחקים האולימפיים עצמם הוא זכה במדליית זהב בתוצאה של 8.24 מטר, לפני הנס באומגרטנר ממערב גרמניה (8.18 מטר) וארני רובינסון (8.03 מטר). בשלב המוקדמות קבע שיא עולם לנוער עד גיל 20 של 8.34 מטר, שנשבר רק ב-2012 על ידי סרגיי מורגונוב מרוסיה.

===1973===
====אלוף ארצות הברית====
באליפות ארצות הברית שנערכה בבייקרספילד, קליפורניה ביוני 1975 זכה ויליאמס במדליית זהב בקפיצה לרוחק בתוצאה של 7.95 מטר, לפני אל לנייר (7.90 מטר) וג'יימס מקליסטר (7.85 מטר).

===1975===
באליפות ארצות הברית שנערכה ביוג'ין, בסוף יוני 1975 זכה ויליאמס במדליית ארד בקפיצה לרוחק בתוצאה של 7.93 מטר, אחרי ארני רובינסון (8.05 מטר) ודני סיי (7.93 מטר).

===1976===
במבחנים האמריקאים לאולימפיאדת מונטריאול שנערכו ביוג'ין בסוף יוני (1976) הוא זכה במדליית ארד בתוצאה של 8.18 מטר, אחרי ארני רובינסון (8.37 מטר) ולארי מיריקס (8.26 מטר), התוצאות הושגו במהירות רוח גבית מעל המותר. במחשיקם האולימפיי עצמ האו זכה במדליית כסף בתוצאה של 8.11 מטר, אחרי ארני רובינסון שקבע שיא אישי חדש של 8.35 מטר ולפני פרנק וורטנברג ממזרח גרמניה (8.02 מטר) ולא הצליח להגן על תוארו.

===1980===
====החרם האולימפי====
במבחנים האמריקאים לאולימפיאדת מוסקבה שנערכו ביוג'ין בסוף יוני 1980 הוא זכה במדליית ארד בתוצאה של 7.92 מטר, אחרי לארי מיריקס (8.28 מטר) וקרל לואיס (8.01 מטר) ונכלל בנבחרת הלאומית למשחקים האולימפיים. אולם, בעקבות פלישת ברית המועצות לאפגניסטן, הוביל נשיא ארצות הברית ג'ימי קרטר חרם את האולימפיאדה וספורטאיה נשארו בבית. ב-2007 זכו כל חברי המשלחת במדליית הזהב של הקונגרס כ"פרס ניחומים" על אי ההשתתפות באולימפיאדה זו.

===1984===
במבחנים האמריקאים לאולימפיאדת לוס אנג'לס שנערכו בלוס אנג'לס ממוריאל קוליסיאום ביוני 1984 הוא סיים במקום שמיני בתוצאה של 7.81 מטר ולא נכלל בנבחרת הלאומית.

== הנצחה ==
ב-2009 זכה להיכנס להיכל התהילה של ארצות הברית באתלטיקה.

== לקריאה נוספת ==
* שם סופר, שם ספר, שם הוצאה, תאריך הוצאה

== קישורים חיצוניים ==

* [https://www.olympiandatabase.com/index.php?id=48969&L=1 רנדי ויליאמס], באתר olympiandatabase.com
* [https://presidentemeritus.usc.edu/files/2018/10/Olympics_1972-Munich.pdf רנדי ויליאמס], באתר "אוניברסיטת דרום קליפורניה"
* [https://web.archive.org/web/20210810082025/https://www.fresnoahof.org/olympian-details.php?id=332 רנדי ויליאמס], ב"היכל התהילה של פרזנו" (אורכב)
* 
* 
* 
* 
* [http://trackfield.brinkster.net/Profile.asp?ID=7241&Gender=M רנדי ויליאמס], באתר Track and Field (גברים)

== הערות שוליים ==

קטגוריה:קליפורניה: אישים
קטגוריה:בוגרי אוניברסיטת דרום קליפורניה
קטגוריה:אתלטים אפרו-אמריקאים
קטגוריה:קופצים לרוחק אמריקאים
קטגוריה:אלופים אולימפיים: קפיצה לרוחק (גברים)
קטגוריה:אלופים אולימפיים אמריקאים: אתלטיקה
קטגוריה:זוכי מדליית כסף אולימפית אמריקאים: אתלטיקה
קטגוריה:אתלטים באולימפיאדת מינכן (1972)
קטגוריה:אתלטים באולימפיאדת מונטריאול (1976)
קטגוריה:אמריקאים שנולדו ב-1953